
Številka: 40119-16/2025-1
Datum: 13. 10. 2025


Stališče Agencije za zavarovalni nadzor v zvezi s poročanjem o finančnem načrtu, poslovni strategiji in pisnih pravilih sistema upravljanja zavarovalnice




Agencija za zavarovalni nadzor (v nadaljevanju: Agencija) v okviru opravljanja nadzora nad zavarovalnicami v skladu z določili 7. poglavja Zakona o zavarovalništvu (Uradni list RS, št. 93/15, 9/19, 102/20, 48/23, 78/23 – ZZVZZ-T in 84/24 – odl. US, v nadaljevanju: ZZavar-1), podaja stališče in pričakovanja v zvezi s poročanjem o finančnem načrtu, poslovni strategiji in pisnih pravilih sistema upravljanja zavarovalnice.  

Sklep o poročilih in obvestilih zavarovalnic (Uradni list RS, št. 9/16, 59/18 in 23/23; v nadaljevanju: Sklep) v 7. točki prvega odstavka 2. člena določa, da zavarovalnica Agenciji poroča o sprejemu in spremembi finančnega načrta iz 2. točke 68. člena ZZavar-1. Nadalje v 10. členu podrobneje določa, da zavarovalnica poroča o sprejemu oziroma spremembi finančnega načrta iz 2. točke 68. člena ZZavar-1 tako, da priloži kopijo sprejetega oziroma spremenjenega finančnega načrta ter navede razloge za sprejem oziroma spremembo finančnega načrta. 

Agencija šteje, da vsaka posodobitev finančnega načrta (ne glede na poimenovanje oziroma razlog posodobitve) predstavlja spremembo finančnega načrta v smislu 10. člena Sklepa.

Agencija pričakuje, da zavarovalnica vse medletne spremembe finančnega načrta (ne glede na  poimenovanje) pridobi soglasje nadzornega sveta ter o vseh spremembah poroča Agenciji.

Smiselno enako velja za spremembe poslovne strategije (9. člen Sklepa v zvezi z 1. točko 68. člena ZZavar-1) in spremembe pisnih pravil sistema upravljanja (11. člen Sklepa v zvezi s 3. točko 68. člena ZZavar-1).




     mag. Gorazd Čibej
									           direktor

Poslano:
· za objavo na internetni strani Agencije
· interni arhiv Agencije

